I alt 14 borgere fra Morsø Kommune har ved en fejl fået deres cpr-numre offentliggjort af kommunen.

Der er tale om borgere, der har modtaget støtte fra Kristian Madsen Glintborgs Fond fra 2002 til 2014. Det er kommunens økonomiudvalg, der ved en fejl har kommet til at offentliggøre cpr-numre på de 14 borgere, det skriver Limfjord Update. Kommunaldirektør Per Flemming Laursen siger til Limfjord Update, at der er tale om en fejl, der ikke må ske. Kommunen har iværksat en undersøgelse af, hvad der er gået galt, og Kommunen beklager dybt overfor de involverede.